Ubi kuning

Ubi kuning atau "uwi kuning" (nama saintifik: Dioscorea villosa) ialah spesies pepanjat berumbi melilit yang tempatan dari timur Amerika Utara. Ia sering disebut fourleaf yam, rheumatism root dan wild yam dalam bahasa Inggeris. Ia tumbuh banyak dan meluas di kawasan yang membentang dari Texas dan Florida, mengutara ke Minnesota, Ontario dan Massachusetts.

Penerangan 

Warna ranggi bunga Dioscorea villosa diketahui selalunya hijau ke perang, atau putih. Panjang rangginya menjulat daripada 5 mm hingga 2 mm. Bunganya cenderung tumbuh pada ketiak daun iaitu titik di mana ranting atau daun bercantum dengan batang teras. Hanya terdapat sekuntum bunga yang muncul pada perbungaan. Buahnya pula ialah pepisang yang akan merekah dan membebaskan benih dalam memulakan proses pemencaran. Buah Dioscorea villosa menjulat dalam ukuran dari 10-30 mm. Ubi ini tidak mengeluarkan tunas bebawang.

Taksonomi 
Sinonim bagi ubi kuning, Dioscorea villosa termasuklah: Dioscorea hirticaulis, Dioscorea villosa var. hirticaulis. Nama umum Dioscorea villosa dalam pula termasuk wild yam, Atlantic yam, common wild yam, wild yam-root, yellow yam; colic root, rheumatism root.

Kimia 
Dioscorea villosa mengandungi diosgenin yang sering didakwa bukan fitoestrogen dan tidak bertindak balas dengan reseptor estrogen. Saponin bersteroid lain turut ditemukan dalam tumbuhan ini.

Rujukan

Pautan luar